CELEX: 32014D0819
Language: sk
Date: 2014-11-17 00:00:00
Title: 2014/819/EÚ: Vykonávacie rozhodnutie Komisie zo 17. novembra 2014 o zamietnutí žiadosti o zrušenie názvu zapísaného v Registri chránených označení pôvodu a chránených zemepisných označení podľa nariadenia Európskeho parlamentu a Rady (EÚ) č. 1151/2012 [Jihočeská Niva (CHZO)] [oznámené pod číslom C(2014) 8391]

20.11.2014   
            
            
               SK
            
            
               Úradný vestník Európskej únie
            
            
               L 333/24
            
         VYKONÁVACIE ROZHODNUTIE KOMISIE
   zo 17. novembra 2014
   o zamietnutí žiadosti o zrušenie názvu zapísaného v Registri chránených označení pôvodu a chránených zemepisných označení podľa nariadenia Európskeho parlamentu a Rady (EÚ) č. 1151/2012 [Jihočeská Niva (CHZO)]
   
      
         [oznámené pod číslom C(2014) 8391]
      
   
   (Iba slovenské znenie je autentické)
   
      (2014/819/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 54 ods. 1,
   keďže:
   
               (1)
            
            
               V článku 54 ods. 1 prvom pododseku nariadenia (EÚ) č. 1151/2012 sa stanovuje, že okrem prípadov, keď k zrušeniu zápisu výrobku, ktorý sa predáva pod názvom zapísaným v registri, dôjde na základe žiadosti výrobcu predmetného výrobku, môže Komisia zápis chráneného zemepisného označenia zrušiť aj vtedy, ak nie je zabezpečený súlad s podmienkami špecifikácie, alebo ak aspoň za posledných sedem rokov nebol na trh uvedený žiadny výrobok s daným chráneným zemepisným označením.
            
         
               (2)
            
            
               Komisia preskúmala žiadosť Slovenska o zrušenie zápisu chráneného zemepisného označenia „Jihočeská Niva“, ktorá bola zaslaná 20. septembra 2013 a doručená 27. septembra 2013.
            
         
               (3)
            
            
               Uvedená žiadosť nepredstavuje ani jeden z dvoch prípadov uvedených v článku 54 ods. 1 prvom pododseku nariadenia (EÚ) č. 1151/2012, a teda nespĺňa podmienky stanovené v danom článku.
            
         
               (4)
            
            
               Vzhľadom na uvedené skutočnosti sa žiadosť Slovenska o zrušenie chráneného zemepisného označenia „Jihočeská Niva“ musí zamietnuť.
            
         
               (5)
            
            
               Opatrenie stanovené v tomto rozhodnutí je v súlade so stanoviskom Výboru pre politiku kvality poľnohospodárskych výrobkov,
            
         PRIJALA TOTO ROZHODNUTIE:
   Článok 1
   Žiadosť o zrušenie chráneného zemepisného označenia „Jihočeská Niva“ sa zamieta.
   Článok 2
   Toto rozhodnutie je určené Slovenskej republike.
   
      V Bruseli 17. novembra 2014
      
         
            Za Komisiu
         
         Phil HOGAN
         
            člen Komisie
         
      
   
   
      (1)  Ú. v. EÚ L 343, 14.12.2012, s. 1.